
Jimmy, ‘n klein hasie, woon saam met sy gesin in ‘n woud. Hy woon in ‘n pragtige huis saam met sy ma, pa en twee ouer boeties.

[image: image]

Jimmy hou nie daarvan om in sy eie bed te slaap nie. Een aand borsel hy sy tande en, net voor hy gaan slaap, vra hy vir sy ma, “Mamma, kan ek by Mamma in die bed slaap? Ek hou regtig nie daarvan om alleen in my bed te slaap nie.”

“Liefie,” sê Mamma, “elkeen het sy eie bed, en jou bed pas jou net reg.”

“Maar Mamma, ek hou glad nie van my bed nie,” antwoord Jimmy. “Ek wil in Mamma se bed slaap.”

“Kom ons doen hierdie,” sê Mamma, “gaan klim in jou bed, en ek sal jou ‘n drukkie gee, snoesig toemaak en vir jou en jou boeties 'n storie lees. Dan sal ek jou 'n soen gee en by jou sit totdat jy aan die slaap raak.”

Mamma gee vir Jimmy ‘n drukkie en lees vir haar drie kinders 'n storie voor slaaptyd.

Gedurende die storie raak die kinders aan die slaap. Mamma gee almal 'n goeienagsoen, en gaan slaap in haar bed in haar eie kamer.

In die middel van die nag word Jimmy wakker. Hy sit regop in die bed, kyk rond en sien dat Mamma nie langs hom is nie.

[image: image]

Toe klim hy uit die bed uit, vat sy kussing en kombers, en sluip stilletjies in Mamma en Pappa se kamer in. Jimmy klim in hul

